UZNESENIE VLÁDY SLOVENSKEJ REPUBLIKY
č.
z

Návrh
na vyslanie jednotky radiačnej, chemickej a biologickej ochrany ozbrojených síl Slovenskej republiky
v rámci spoločných akcií týkajúcich sa Irackej republiky

Číslo materiálu:	SEOPMV	
Predkladateľ:	minister obrany a minister zahraničných vecí	
Vláda
A.	schvaľuje
A. 1.   vyslanie jednotky radiačnej, chemickej a biologickej ochrany ozbrojených síl Slovenskej republiky do krízovej oblasti v rámci spoločných akcií medzinárodnej koalície týkajúcich sa Irackej republiky,
B.	súhlasí
B.1.	 s vyslaním jednotky radiačnej, chemickej a biologickej ochrany ozbrojených síl Slovenskej republiky v rámci spoločných akcií medzinárodnej koalície týkajúcich sa Irackej republiky v počte do 75 príslušníkov ozbrojených síl Slovenskej republiky do 31. decembra 2003,
B.2.	s pôsobením jednotky radiačnej, chemickej a biologickej ochrany ozbrojených síl Slovenskej republiky v krízovej oblasti v rámci spoločných akcií medzinárodnej koalície týkajúcich sa Irackej republiky, 
B.3.	s pôsobením jednotky radiačnej, chemickej a biologickej ochrany ozbrojených síl Slovenskej republiky v prípadných vojenských akciách na vynútenie príslušných rezolúcií Bezpečnostnej rady OSN na území Irackej republiky v súlade s mandátom OSN. O tom, či bol mandát OSN naplnený, rozhodne na základe nového aktu BR OSN vláda SR osobitným uznesením,
B.4.	s pôsobením jednotky radiačnej, chemickej a biologickej ochrany ozbrojených síl Slovenskej republiky v záchranných a humanitárnych operáciách v prípade použitia alebo dôvodného podozrenia z použitia zbraní hromadného ničenia. 

C.	poveruje
predsedu vlády
C.1.	predložiť predsedovi Národnej rady Slovenskej republiky návrh na vyslanie jednotky radiačnej, chemickej a biologickej ochrany ozbrojených síl Slovenskej republiky v rámci spoločných akcií týkajúcich sa Irackej republiky,
ministra obrany
a ako alternáta ministra zahraničných vecí
C.2.	odôvodniť v Národnej rade Slovenskej republiky návrh na vyslanie jednotky radiačnej, chemickej a biologickej ochrany ozbrojených síl Slovenskej republiky v rámci spoločných akcií týkajúcich sa Irackej republiky,
D.	ukladá
ministrovi zahraničných vecí
D.1.	informovať vládu Spojených štátov amerických o prijatí rozhodnutia vlády Slovenskej republiky a následne Národnej rady Slovenskej republiky o návrhu na vyslanie jednotky radiačnej, chemickej a biologickej ochrany ozbrojených síl Slovenskej republiky v rámci spoločných akcií týkajúcich sa Irackej republiky,
ministrovi obrany
D.2.	zabezpečiť vyslanie jednotky radiačnej, chemickej a biologickej ochrany ozbrojených síl Slovenskej republiky v rámci spoločných akcií týkajúcich sa Irackej republiky,
Vykonajú: 	predseda vlády
		minister obrany
		minister zahraničných vecí

Na vedomie: 	predseda Národnej rady Slovenskej republiky